فرانسه نینگ ینگی جمهور رئیسی بولیب سیلنگن ایممنویل مکرونگه دنیا نینگ تورلی دولتلریدن تبریک مکتوبلری کیلماقده.
امریکا جمهور رئیسی دونا‌لد تر‌مپ مکروننی غلبه‌سی بیلن تبریکله‌دی.
«فرانسه نینگ ینگی جمهور رئیسی بولیب سه‌یلنگن ایممنویل مکروننی صمیمي تبریکله‌یمن. بیرگه‌لیکده ایشلشنی صبرسیزلیک بیلن کوتیه‌بمن!»،-دییدی دونا‌لد ترمپ مکرونگه یول له‌گن ته‌بریگیده.
اروپا کمیسیونس رئیسی جان کلاد یانکیر میدیا آرقه‌لی مکروننی تبریکله‌دی.
«فرا‌نسه خلقی نینگ قراریدن ممنون من. بیرگه‌لیکده ینه‌ هم کوچلی و عدالتلی اروپا اوچون آلغه‌»،-دییدی جان کلاد یانکیر.
جرمني باش وزیری انگیله میرکیل بیلن هالند باش وزیری مرک روتتی هم مکرونگه تبریک یول له‌دی.
فرانسه نینگ ینگی سیلنگن جمهور رئیسینی مصر جمهور رئیسی عبدال فتتا اس - سیسی هم تبریکله‌دی.
«فرهانسه-مصر مناسبتلری مستحکم». فرانسه نینگ ینگی ایگه‌سی بیلن ایکّی مملکت نینگ تورلی ساحه‌لرده‌گی مستحکم همکارلیگینی کوچه‌یتیریش و ینه‌ده رواجلنتیریش بوییچه‌ ایشلشگه تیارمن»،-دیب یازه‌دی مصر جمهور رئیسی.
شونینگدیک، مکروننی سیلاوده‌گی غلبه‌ بیلن مراکش شاهی هم قوتله‌دی.
درواقع، فرانسه ده‌گی سیاسي اوزگریشلر پول بازاریگه هم تأثیر کورسه‌تدی.
یور و امریکا دالریگه نسبتاً قیمت قازاندی و آخرگی 7 آی ایچیده اینگ یوقاری کورسه‌تگیچگه ایریشدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
